အဆင်းလှဆန်း လူ့ပေါက်ပန်း

အဆင်းလှဆန်း လူ့ပေါက်ပန်း သည် မြန်မာဆိုရိုးစကား ဖြစ်သည်။ အဓိပ္ပာယ် အဆင်းလှဆန်း လူ့ပေါက်ပန်း: ရုပ်ရည်အဆင်းသာ လှပပြီး အတွင်းစိတ်သဘောထား သို့မဟုတ် အသိပညာ ဗဟုသုတ မရှိသူသည် အဆင်းလှသော်လည်း ရနံ့မရှိသော ပေါက်ပန်းနှင့် တူသည်။ ဆိုလိုသည်မှာ ရုပ်ရည်အဆင်းသည် အရေးကြီးသော်လည်း အတွင်းစိတ်၏ ကြွယ်ဝမှု၊ အသိပညာနှင့် ကျင့်ဝတ်သိက္ခာသည် ပို၍ အရေးကြီးကြောင်းကို ဖော်ပြသည်။ ပေါက်ပန်းသည် အဆင်းလှသော်လည်း ရနံ့မရှိသကဲ့သို့ အချို့လူများသည် ရုပ်ရည်လှပသော်လည်း အတွင်းစိတ်တွင် အရည်အချင်း ကင်းမဲ့ပါက တန်ဖိုးမရှိကြောင်းကို တင်စားပြောဆိုခြင်းဖြစ်သည်။ ဤဆိုရိုးစကားသည် ရုပ်ပိုင်းဆိုင်ရာ အလှအပထက် စိတ်ပိုင်းဆိုင်ရာ ကြွယ်ဝမှုနှင့် အရည်အချင်း၏ အရေးပါမှုကို အလေးပေးဖော်ပြသည်။ ကိုးကားချက်များ "သွင်ပြင်ရုပ်ဝါ၊ ပြည့်စုံပါလည်း၊ နံ့သာလှိုင်ခြင်း၊ ဂုဏ်နံ့ကင်းမူ၊ အဆင်းလှဆန်း၊ လူ့ပေါက်ပန်းဟု၊ သွမ်းမှန်းသိထွေ၊ ကဲ့ရဲ့လေအံ့၊" [၈၈၅] ကိုး ၂၆။ ကိုးကား Category:မြန်မာဆိုရိုးစကားများ